
REPUBLIKA E SHQIPËRISË
KUVENDI
Komisioni Për Politikën e Jashtme
				
Komision për dhënie mendimi

Tiranë, më _________  2022 

                                                                MEMO

PËR PROJEKTLIGJIN
"PER RATIFIKIMIN E MARREVESHJES NDERMJET KESHILLIT TE MINISTRAVE TE REPUBLIKES SE SHQIPERISE DHE QEVERISE SE REPUBLIKES SE GREQISE PER NGRITJEN DHE FUNKSIONIMIN E NJE QENDRE TE PERBASHKET POLICORE DHE DOGANORE"


· HYRJE

[bookmark: _GoBack]Projektligji “Për ratifikimin e marrëveshjes ndërmjet Këshillit të Ministrave të Republikës së Shqipërisë dhe qeverisë së Republikës së Greqisë, për ngritjen dhe funksionimin e një qendre të përbashkët policore dhe doganore” është propozuar nga Këshilli i Ministrave. 

Komisioni për Politikën e Jashtme e shqyrton projektligjin në cilësinë e komisionit për dhënie mendimi bazuar në nenet 32-38 të Rregullores së Kuvendit.


· BAZA KUSHTETUESE E PROJEKTLIGJIT 

Këshilli i Ministrave e ka propozuar projektligjin bazuar në nenet 78, 83 pika 1 dhe 121 pika 1 të Kushtetutës, në përputhje me nenet 81, pika 1, dhe 100, të Kushtetutës, si dhe me nenin 17, të ligjit nr.43/2016, “Për marrëveshjet ndërkombëtare në Republikën e Shqipërisë”.


· QËLLIMI DHE PËRMBAJTJA E PROJEKTLIGJIT

[bookmark: _Hlk38309527]Ky projektligj synon ratifikimin e marrëveshjes ndërmjet Këshillit të Ministrave të Republikës së Shqipërisë dhe qeverisë së Republikës së Greqisë, për ngritjen dhe funksionimin e një qendre të përbashkët policore dhe doganore. 
Qendra do të pozicionohet në territorin e Republikës së Greqisë, në pikën e kalimit kufitar të Kakavijës. Krijimi i kësaj qendre nuk do të sjellë mbivendosje me organet doganore e policore, pasi qëllimi është rritja dhe forcimi i bashkëpunimit të autoriteteve kompetente të palëve, nëpërmjet shkembimit të informacionit, duke mirë përcaktuar detyrat e qendrës, të pavarura nga detyrat e organeve doganore e policore.

Përparësitë që priten nga zbatimi i kësaj marrëveshjeje kanë lidhje me luftën kundër krimit ndërkufitar, krimit të organizuar dhe lidhjeve të tij, migracionin e paligjshem, trafikimin e drogave, ekstremizmin e dhunshëm, radikalizmin, si dhe krimet e rënda.  Palët angazhohen kështu  të forcojnë bashkëpunimin dhe përmirësimin e shkëmbimit të informacionit doganor e policor. 


· [bookmark: page3]EFEKTET FINANCIARE

Sa i takon efekteve financiare, sqarojmë se, nëzbatim të nenit 10 të Marrëveshjes, "Pajisjet dhe kostot", është përcaktuar se kostoja financiare e përafert nga shpenzimet që do të lindin prej veprimtarise së qendrës do të jenë, si me poshte vijon:

- Shpenzimet e energjise elektrike afërsisht 50 euro në muaj, gjithsej rreth 600 euro në vit;
- Shpenzimet e ujit afërsisht 15 euro ne muaj, gjithsej 180 euro në vit;
- Shpenzimet e mirëmbajtjes do të vlerësohen sipas punimeve të kryera, të cilat do të mbulohen nga të dy palët;
- Shpenzimet që do të lindin nga veprimtaria e qendrës, si: mirembajtja, energjia, uji dhe ngrohja do të ndahen në menyre të barabarte ndërmjet palëve.

Kostot financiare të parashikuara më sipër do të përballohen nga programi buxhetor "Policia e Shtetit". 

